CELEX: 62014CN0190
Language: el
Date: 2014-04-16 00:00:00
Title: Υπόθεση C-190/14: Προσφυγή της 16ης Απριλίου 2014 — Ευρωπαϊκή Επιτροπή κατά Βασιλείου της Δανίας

14.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/4
            
         Προσφυγή της 16ης Απριλίου 2014 — Ευρωπαϊκή Επιτροπή κατά Βασιλείου της Δανίας
   (Υπόθεση C-190/14)
   2014/C 223/05
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Manhaeve, U. Nielsen)
   
      Καθού: Βασίλειο της Δανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι το Βασίλειο της Δανίας, μην έχοντας δημοσιεύσει τα τελικά σχέδια διαχειρίσεως λεκάνης απορροής ποταμού μέχρι τις 22 Δεκεμβρίου 2009 και μην έχοντας αποστείλει αντίγραφό τους στην Επιτροπή μέχρι τις 22 Μαρτίου 2010 και, εν πάση περιπτώσει, μην έχοντας ενημερώσει την Επιτροπή επ’ αυτών, παρέβη τις υποχρεώσεις που υπέχει από την οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής των υδάτων (1),
            
         
               —
            
            
               να καταδικάσει το Βασίλειο της Δανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Δανία έχει επανειλημμένως αναγνωρίσει — εσχάτως απαντώντας στην από 18 Δεκεμβρίου 2013 συμπληρωματική αιτιολογημένη γνώμη της Επιτροπής — ότι καμία από τις τέσσερις περιοχές λεκάνης απορροής ποταμού της επικράτειάς της δεν καλύπτεται από σχέδιο διαχειρίσεως, και ότι δεν έχει αποσταλεί στην Επιτροπή αντίγραφο των τελικών σχεδίων διαχειρίσεως λεκάνης απορροής ποταμού για την εξαετή περίοδο η οποία λήγει στις 22 Δεκεμβρίου 2015.
   Η Επιτροπή διαπιστώνει ότι η Δανία δεν έχει ακόμα συμμορφωθεί προς το άρθρο 13, παράγραφοι 1, 2 και 6 της ως άνω οδηγίας. Από την απάντηση της Δανίας της 8ης Μαΐου 2013 προκύπτει ότι η παράβαση του άρθρου 13 της οδηγίας αναμένεται να συνεχισθεί μέχρι τον Μάιο του 2014 (περίπου 3,5 χρόνια μετά τη λήξη της οριζόμενης προθεσμίας). Περαιτέρω, κατά την εκτίμηση της Επιτροπής, η Δανία δεν έχει ακόμα συμμορφωθεί προς τις απαιτήσεις του άρθρου 15, παράγραφος 1 της οδηγίας, σύμφωνα με τις οποίες η οριζόμενη προθεσμία προθεσμία για την ενημέρωση της Επιτροπής ήταν η 22α Μαρτίου 2010.
   
      (1)  ΕΕ 2000 L 327, σ. 1.